Diari Oficial de la Generalitat Valenciana


Sumari del DOGV 2471, del 16-03-1995 (1995/834139)

RESOLUCIÓ de 23 de gener de 1995, del president de l'Institut de la Mitjana i Petita Indústria de la Generalitat Valenciana (IMPIVA) per la qual es convoquen ajudes en el marc del Programa de Suport a la Inversió
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2471

Data del DOGV
:   16-03-1995

Secció del DOGV
:   ALTRES DISPOSICIONS

Número del document
:   1995/834139


Data del document
:   23-01-1995

Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIó de 23 de gener de 1995, del president de l'Institut de la Mitjana i Petita Indústria de la Generalitat Valenciana (IMPIVA) per la qual es convoquen ajudes en el marc del Programa de Suport a la Inversió.   
Es palesa la necessitat per part de les empreses valencianes de dur a terme inversions de caràcter material i immaterial de forma periòdica per no perdre posicions respecte al seus competidors.  
L'Institut de la Mitjana i Petita Indústria de la Generalitat Valenciana (IMPIVA) tractant de contribuir al desenvolupament econòmic valencià, vol ajudar les empreses a superar aquest repte millorant la seua posició competitiva i és per això que, amb data 5 de desembre de 1994, el seu Comitè de Direcció va aprovar el Pla de Foment Empresarial de l'Institut per a 1995, facultant el president de l'IMPIVA per al desenvolupament dels programes d'ajudes emmarcats en aquest pla. En virtut d'això, resolc:  
Article primer. Objecte i naturalesa de les ajudes  
D'acord amb les bases del programa que s'estableix en l'annex I d'aquesta resolució, es convoca la concessió d'ajudes per a fomentar la iniciativa a la realització d'inversions que redunden en una millora de la qualitat, el desenvolupament, la innovació i la diversificació.  
Les ajudes que podran concedir-se a l'empara d'aquesta resolució consistiran en subvencions a fons perdut en funció del cost elegible del projecte.   
Article segon. Línies i dotació pressupostària  
1. El finançament inicial de les ajudes previstes en aquesta resolució es realitzarà conforme al crèdit pressupostari disponible a càrrec de la secció, línia i import global que a continuació s'indica:  
Secció 11:  
Codi línia Denominació línia Import (PTA)   
7,02 Línia foment empresaria l1.470.661.696  
2. Les ajudes recollides tenen un finançament del Fons Europeu de Desenvolupament Regional (FEDER) a través del Programa Operatiu de la Comunitat Valenciana 1994-1999, així com d'altres possibles fons, essent d'aplicació les disposicions que regulen aquest fons així com la normativa europea sobre ajudes d'Estat.   
Article tercer. Beneficiaris  
En funció del que estableixen les bases del programa indicat en l'annex I, podran acollir-se a aquestes ajudes els projectes presentats per les petites i mitjanes empreses industrials instal·lades en la Comunitat Valenciana.  
Article quart. Sol·licituds  
1. El termini de presentació de sol·licituds començarà l'endemà de la publicació d'aquesta disposició en el Diari Oficial de la Generalitat Valenciana, encara que s'admetran a tràmit les presentades amb posterioritat a l'1 de juliol de 1994 l'objecte de sol·licitud de les quals puga emmarcar-se en alguna de les actuacions previstes en aquesta resolució. Aquesta convocatòria finalitzarà el 31 de març de 1995.  
Excepcionalment es consideraran els expedients de l'exercici anterior en els quals no s'ha dictat resolució que adjudique o denegue l'ajuda sol·licitada.  
2. S'estableix com a requisit indispensable que la sol·licitud s'haja presentat amb anterioritat a la realització del projecte.   
3. Les sol·licituds, a les quals s'adjuntara la documentació expressada a l'annex I -apartat 1-, hauran de formalitzar-se segons els models que es proporcionaran en les dependències de les Cambres de Comerç i Indústria de la Comunitat Valencian. Una vegada emplenades, les sol·licituds es presentaran en la Cambra de Comerç i Indústria que per raó de territori corresponga al sol·licitant.  
4. Es podrà sol·licitar a l'interessat la seua compareixença personal o la presentació dels documents o la informació que considere necessària per a l'estudi, la supervisió, certificació o inspecció del projecte.  
Article cinquè. Resolució de sol·licituds  
Per a l'avaluació dels projectes presentats es constituirà un comitè d'avaluació nomenat pel president de l'IMPIVA, que tindrà com a funció principal l'aprovació de barems del programa en funció dels criteris de valoració establit, i l'avaluació de les sol·licituds rebudes. Vista l'acta del Comitè d'Avaluació, el director general de l'IMPIVA haurà de trametre proposta al president de l'IMPIVA, qui resoldrà sobre l'adjudicació de les ajudes així com sobre la seua quantia.  
Article sisè. Termini de resolució  
El termini màxim per a resoldre les sol·licituds serà de sis mesos comptadors des de la finalització del termini de presentació de les sol·licituds. Si la documentació exigida en el programa no està completa, el termini es computarà a partir del dia de la seua correcta presentació. Transcorregut el termini establit sense que s'haja dictat resolució, s'entendrà desestimada la sol·licitud de concessió d'ajudes.  
Article setè. Acumulació d'ajudes  
1. L'import màxim d'ajuda s'estableix en el programa que figura en l'annex I.  
2. Quan el projecte objecte de subvenció continga dos o més camps, la quantia de l'ajuda es determinarà mitjançant una avaluació precisa de la part corresponent a cadascun dels camps. Cap projecte acollit a aquesta resolució podrà rebre altres ajudes amb la mateixa finalitat qualsevol que siga l'òrgan o administració que les concedesca, excepte aquelles que una vegada acumulades a la concedida, prèvia autorització de l'òrgan competent per a la concessió, no sobrepassen el límit màxim establert per a cada cas en els distints programes d'ajuda o en la legislació autonòmica, estatal o europea aplicable.  
3. El beneficiari haurà de comunicar, en qualsevol moment de la vigència de l'expedient, altres ajudes públiques que hagués obtingut o sol·licitat per al mateix projecte amb posterioritat a la data de presentació de la sol·licitud.  
4. A fi de potenciar els efectes d'aquesta resolució, i en execució de la política industrial, l'IMPIVA es reserva el dret a subscriure convenis de col·laboració amb altres entitats o institucions a càrrec de la dotació pressupostària existent.  
Article vuitè. Obligacions del beneficiari  
1. La comunicació de la concessió d'ajudes i la consegüent tramitació del pagament d'aquestes portarà a sobre el compliment pels beneficiaris de les obligacions establertes en l'annex II -apartat 2-.  
2. Es faculta el director general de l'IMPIVA per a la fixació dels terminis per a la presentació de justificants.  
Article novè. Mesures de garantia i inspecció  
L'IMPIVA, per ell mateix o a través d'òrgan o entitat que designe, podrà en qualsevol moment efectuar totes les accions de comprovació i verificació de la inversió o realització de l'actuació objecte d'ajuda que considere necessàries, sense perjudici de les realitzades per les unitats del Fons Europeu de Desenvolupament Regional (FEDER).  
Article deu. Incidències  
L'incompliment per part del beneficiari de qualsevol dels requisits, les condicions i altres circumstàncies que originaren l'atorgament de l'ajuda, o la manca de justificació de la reatització de l'activitat, originarà la incoació del corresponent expedient que podrà finalitzar si escau amb la revocació de la subvenció i l'obligació de reintegrar les ajudes percebudes.  
Article onzé. Normativa aplicable  
Les ajudes vistes en aquesta resolució es concediran en el marc del que disposa la Resolució de 13 de gener de 1995 de la Conselleria d'Indústria, Comerç i Turisme sobre concessió d'ajudes en màteria d'indústria i energia, en la Llei de Pressupostor de la Generalitat Valenciana per a 1995 i altra normativa aplicable.  
Article dotzè  
S'autoritza el director general de l'IMPIVA a dictar les resolucions que requeresca l'aplicació i el desenvolupament del que es disposa en aquesta resolució.  
València, 23 de gener de 1995.- El conseller d'Indústria, Comerç i Turisme i president de l' IMPIVA: Martín Sevilla Jiménez.  
ANNEX I  
Programa de suport a la inversió\*  
Objectiu general  
La progressiva millora dels estàndards de qualitat de productes, processos o serveis que permeten a les empreses de la Comunitat Valenciana competir en una Europa configurada com a mercat únic, requereix d'un esforç en la realització d'inversions encaminades a la millora qualitativa de la qualitat, el desenvolupament, la innovació i la diversificació.  
Les ajudes a empreses que es preveuen tenen per objecte fomentar la iniciativa a la realització d'inversions que repercutesquen en una millora de les àrees abans citades.  
Accions susceptibles de suport  
Es donarà suport a la inversió en maquinària (adquisició) i equips que tinguen per objecte impulsar el desenvolupament, la innovació i la diversificació de l'empresa en els sectors indicats en l'apartat «Beneficiaris».  
S'exclouen en tots els casos les inversions en vehicles de transport extern de l'empresa.  
L'adquisició de locals i terrenys no serà objecte de suport en cap cas.  
Beneficiaris  
Petites i mitjanes empreses industrials instal·lades en la Comunitat Valenciana. Segons la normativa de la Unió Europea, s'entén per petites i mitjanes empreses aquelles el nivell de llocs de treball de les quals no siga superior a 250 treballadors, amb un volum de negoci no superior a 20 milions d'ECUS (0.314.507.393 pessetes aproximadament), o bé un balanç general no superior a 10 milions d'ECUS i en les que una o diverses empreses que no complesquen les anteriors condicions no tinguen una participació superior al 25%, tret de si aquestes són empreses de capital risc o inversors institucionals que no exercesquen control.  
Podran acollir-se a aquest programa les empreses industrials que desenvolupen una activitat de les previstes en l'annex III.  
Ajudes  
Les inversions previstes podran rebre una ajuda de fins un 10% amb un límit màxim de subvenció de 15 milions de pessetes.   
Costos elegibles  
Equipament tècnic.  
Criteris de valoració  
D'acord amb les línies de política industrial de l'IMPIVA.  
\* Gestionat a través de les Cambres de Comerç i Indústria de la Comunitat Valenciana.  
ANNEX II  
Documentació tècnica i administrativa  
Programa de suport a la inversió  
1. En el moment de la sol·licitud:  
Imprès de sol·licitud normalitzat  
1.1 Documentació administrativa:  
IAE (alta i/o últim rebut)  
En funció de la personalitat del sol·licitant es requerirà a més:  
a) En cas d'empreses individuals:  
- Fotocòpia del NIF  
b) En cas de societats civils o comunitats de béns:  
- Fotocòpia del NIF de tots els socis/comuners, etc.  
- Targeta d'Identificació Fiscal.  
- Escriptura de constitució i modificació, si escau.  
- Autorització de la resta dels socis/comuners a qui presenta la sol·licitud per a la realització del projecte.  
c) Societats mercantils:  
- Targeta d'Identificació Fiscal.  
- Escriptura de constitució i modificacions estatuàries, si escau.  
- Poder actual i inscrit en el Registre Mercantil de qui presenta la sol·licitud.  
- En el cas que la societat no estiga inscrita: certificat de sol·licitud d'inscripció en el Registre Mercantil.  
d)Entitats no lucratives. Associacions i altres institucions:  
- Targeta d'Identificació Fiscal.  
- Estatuts de l'entitat.  
- Escriptura de poder del representant legal o acta per la qual es nomena representant de l'entitat.  
1.2 Obligacions tributàries:  
- Certificat d'Hisenda d'haver complert amb les obligacions tributàries en els dotze mesos anteriors a la data de presentació de la sol·licitud o, si no n'hi ha, els següents documents:  
- Cartes de pagament de l'IVA corresponents als dotze mesos anteriors a la data de sol·licitud, així com l'última declaració resum anual, si escau (models 300 i 390 respectivament).  
- Relació anual d'ingressos i pagaments als quals es refereix el Reial Decret 2529/1986, de 5 de desembre (Model 347).  
- Retencions a compte de l'IRPF corresponents als dotze mesos anteriors com també l'última declaració anual, si escau (Models 110 i 190 respectivament).  
- Pagaments a compte o fraccionats de l'Impost sobre la Renda de les Persones Físiques realitzats durant els dotze mesos anteriors a la data de sol·licitud, com també l'última declaració anual (models 130, D-100 i D-101, si el beneficiari és una empresa individual.  
- Pagaments a compte o fraccinats de l'Impost sobre la Renda de les Persones Físiques duranat els dotze mesos anteriors a la data de sol·licitud com també l'última declaració anual (Models 130, D-100 i D-101) de cadascun dels socis/comuners, si el beneficiari és una comunitat de béns o societat civil.   
- Pagaments a compte de l'Impost sobre Societats realitzats durant els dotze mesos anteriors a la sol·licitud, com també última declaració anual completa (models 202 i 200/201 respectivament), si el beneficiari és una societat mercantil.  
1.3 Obligacions amb la Seguretat Social:  
- Certificat de Tresoreria de la Seguretat Social d'estar donat d'alta en el règim corresponent (general, especial, autònom, etc.) així com d'estar al corrent en el pagament de quotes i d'altres conceptes de recaptació conjunta, corresponent fins el mes anterior a la data de la sol·licitud de la subvenció. En cas de societats civils o comunitats de béns, es requerirà certificat de cadascun dels membres integrants de la societat.  
1.4 Documentació tècnica:  
INAE (imprés normalitzat d'ajudes a empreses), aquells beneficiaris que no siguen empreses únicament hauran de completar els apartats que els afecten.  
Memòria tècnica del projecte segons model.  
2. Justificació i liquidació  
Una vegada comunicada al beneficiari la resolució de concessió de l'ajuda, haurà de presentar:  
2.1 Sol·licitud de pagament segons model.  
2.2 Informe final del projecte.  
2.3 Justificació:  
2.3.1. El beneficiari haurà de justificar la totalitat del projecte mitjançant la presentació de factures.  
2.3.2. Perquè la sol·licitud de pagament puga ser atesa, el beneficiari haurà d'haver fet efectiu almenys el pagament d'una quantitat superior al 20% del cost del projecte, o el doble de la subvenció concedida si aquesta resulta superior.  
2.3.3. La justificació del pagament haurà de fer-se per algun dels següents mitjans:  
a) Si es paga al comptat, es presentarà factura definitiva i rebut del seu pagament. Si el rebut i la factura definitiva s'emetenen el mateix document, apareixerà el «He rebut» amb signatura legible o s'indicarà la persona que el signa, i segell del proveïdor.  
Es considerarà com a data de l'aplicació la de la factura definitiva.  
b) Si es paga mitjançant contracte d'arrendament financer (en aquest cas haurà de ser amb opció de compra) aquest contracte haurà d'estar intervingut per fedatari públic. L'entitat haurà de presentar el contracte d'arrendament financer o còpia d'aquest certificada per l'entitat financera, i còpia legitimada de les factures que estan en el seu poder, corresponents als productes adquirits, perquè puga verificar-se que el finançament correspon precisament a aquests productes.  
Es considerarà data de l'aplicació la de la signatura del contracte d'arrendament financer.  
c) Si es realitza una importació i es garanteix mitjançant carta de crèdit irrevocable, es presentarà còpia de la carta de crèdit i la factura definitiva.  
Es considerarà com a data de l'aplicació la de la factura definitiva.  
d) Efectes o pagaments ajornats:  
1. Si es paga mitjançant efectes ajornats (lletres o rebuts), es presentarà factura definitiva i efectes vençuts i pagats.  
2. Si els ajornaments s'han documentat en lletres de canvi avalades per banc o acceptades, la factura junt amb una carta del proveïdor on s'indique que disposa d'efectes (marcant el seu import) per a fer efectiu el pagament d'aquesta factura i que els efectes estan acceptats o avalats pel banc.  
e) En aquells casos en què existesca un contracte privat i els pagaments es realitzen ajornadament, es presentaran: el contracte, on constaran els terminis estipulats i la seua forma de pagament; la factura definitiva i el rebuts dels pagaments efectuats.  
En aquest cas es considerarà data de l'aplicació la de la factura.  
f) Qualsevol altre cas, serà analitzat singularment, tenint en compte que no es considerarà acreditat el pagament pel sol fet de presentar extracte de compte bancari, justificant de transferència, etc., tret que acrediten suficientment el destinatari del pagament (que haurà de coincidir amb la persona que va emetre la factura).  
2.3.4. En cas de pagaments en moneda estrangera s'exigeix document bancari o duaner que acredite el contravalor en pessetes en la data de l'operació.  
2.4 Codi Compte Client (CCC): fotocòpia d'un extracte o document bancari on aparega aquest codi i el titular coincidesca amb el beneficiari de la subvenció.  
2.5 Actualització de la documentació, presentada en les fases anteriors, que ho requeresca.  
3. L'IMPIVA podrà exigir al beneficiari la presentació d'altres documents complementaris quan ho demanen les disposicions aplicables.  
ANNEX III-C  
Relació de sectors -segons la classificació de l'Impost d'Activitats Econòmiques- que puguen acollir-se al programa de suport a la inversió  
Secció 1: Activitats empresarials  
- Divisió 1: energia i aigua  
Completa  
- Divisió 2: extracció i transformació de minerals no energètics i productes derivats. Indústria química.  
Completa  
- Divisió 3: indústries transformadores dels metalls, mecànica de precisió.  
Completa  
- Divisió 4: altres indústries manufactureres.  
Completa  
- Divisió 5: construcció.  
Completa  
- Divisió 6: comerços, restaurants i hostalatge; reparacions  
Epígraf 692: reparació de maquinària industrial.